ไฟแนนซ์ทูเดย์
วันศุกร์ที่ 22 พ.ค.นี้ งานหนักของ สมหมาย ภาษี รมว.คลัง ในการชี้แจงร่าง พ.ร.บ.ภาษีมรดก ซึ่งเป็นวาระ 3 ที่ชั้นกรรมาธิการจะให้เว้นการเก็บภาษีจากส่วนที่ได้รับไม่เกิน 100 ล้านบาท แต่ สมหมาย ยืนยันว่า จะให้เว้นแค่ไม่เกิน 50 ล้านบาท ผ่านหรือไม่ผ่าน หรือจะผ่านแบบไหน แก้ปัญหาเหลื่อมล้ำได้หรือไม่ อีกไม่กี่วันจะได้เห็นขนาดหัวใจของคนที่เข้ามาเพื่อปฏิรูปประเทศ จะมีความคิดและจุดยืนอย่างไร
21 พ.ค. 2558

วันศุกร์ที่ 22 พ.ค.นี้ งานหนักของ สมหมาย ภาษี รมว.คลัง ในการชี้แจงร่าง พ.ร.บ.ภาษีมรดก ซึ่งเป็นวาระ 3 ที่ชั้นกรรมาธิการจะให้เว้นการเก็บภาษีจากส่วนที่ได้รับไม่เกิน 100 ล้านบาท แต่ สมหมาย ยืนยันว่า จะให้เว้นแค่ไม่เกิน 50 ล้านบาท ผ่านหรือไม่ผ่าน หรือจะผ่านแบบไหน แก้ปัญหาเหลื่อมล้ำได้หรือไม่ อีกไม่กี่วันจะได้เห็นขนาดหัวใจของคนที่เข้ามาเพื่อปฏิรูปประเทศ จะมีความคิดและจุดยืนอย่างไร
นอกจากบริหารการเก็บภาษีของกรมสรรพสามิตเกินเป้าได้หลายหมื่นล้านบาท สมชาย พูลสวัสดิ์ อธิบดีกรมสรรพสามิต ยังดันการแก้กฎหมายกรมสรรพสามิตเข้าคณะรัฐมนตรี (ครม.) ได้สำเร็จ หลังจากเตรียมการมานาน ให้เอกชนที่มีส่วนได้เสียให้ความเห็นวิพากษ์วิจารณ์กฎหมายกันจนเข้าใจ ว่ากฎหมายนี้สร้างความเป็นธรรมกับทั้งผู้ประกอบการและประเทศ
ลำดับต่อไปคือ การแก้ไขกฎหมายกรมศุลกากรที่ สมชัย สัจจพงษ์ อธิบดีกรมศุลกากร ยกเครื่องใหญ่ทั้งฉบับ แต่ยังมีรายละเอียดเล็กๆ น้อยๆ ที่ภาคเอกชนติดใจ กฎหมายจึงยังไม่สะเด็ดน้ำส่งให้ ครม.เห็นชอบ
ด้าน ประสงค์ พูนธเนศ อธิบดีกรมสรรพากร แม้จะออกมายอมรับว่าปีงบประมาณ 2558 จะเก็บภาษีได้ต่ำกว่าเป้าถึง 1.6 แสนล้านบาท แต่คนละเรื่องกับการเพิ่มประสิทธิภาพการจัดเก็บภาษี ชนิดที่ผู้ประกอบการที่ต้องเสียภาษีรอบครึ่งปีในอีกไม่กี่เดือนข้างหน้าต่างรู้ดีว่า ตอนนี้กรมสรรพากรประกบติด ชนิดไม่เคยมีมาก่อน